Diari Oficial de la Generalitat Valenciana


Sumari del DOGV 3983, del 20-04-2001 (2001/2967)

Notificació de la resolució del recurs d'alçada número R-320/2000.
------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2967


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada número R-320/2000. [2001/A2967]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Isabel Pascual Campoy, carrer Nevers, 14, 3r, 25a, 46908 Cullera, la resolució del recurs d'alçada amb el número de referència interna R-320/2000.
  
«Examinat el recurs d'alçada formulat per la senyora Isabel Pascual Campoy contra la resolució del Servei Territorial d'Arquitectura i Habitatge de València en l'expedient, per sol·licitud de visat i d'ajudes econòmiques directes per a adquisició d'un habitatge ja construït, número 46/1T/0346/1999/105.
  
Antecedents de fet
  
1. La senyora Isabel Pascual Campoy, adquirent d'un habitatge lliure usat, mitjançant una escriptura de compravenda de data 23 de desembre de 1998, va presentar en el Servei Territorial d'Arquitectura i Habitatge de València una sol·licitud de visat i d'ajudes econòmiques directes el dia 18 de febrer de 1999.
  
2. Mitjançant un escrit de data 13 de maig de 1999, finalitzada la instrucció de l'expedient i atés que amb les dades aportades fins a la data s'incomplia el que disposa l'article 24, en relació amb l'article 16.1.a del Reial Decret 1.186/1998, de 12 de juny, i articles 5.3 i 12.1 del Decret 173/1998, de 20 d'octubre, del Govern Valencià, en quedar acreditat que el preu de la compravenda, per un import de set milions cinc-centes mil pessetes (7.500.000), superava el màxim de venda (4.728.099 pessetes), el Servei Territorial va posar de manifest l'expedient a la interessada, pel termini de 15 dies naturals, a fi que poguera aportar les al·legacions i/o documents que estimara pertinents en defensa dels seus interessos.
  
Segons consta en el revers del justificant de recepció que es troba en l'expedient, la dita notificació es va rebre per la part interessada en 30 de juliol de 1999.
  
3. Vist l'expedient i transcorregut en excés el termini concedit sense que la interessada presentara al·legacions i/o cap documentació, amb data 16 de setembre de 1999, el cap del Servei Territorial va dictar una resolució (VYC 217) que denegava el visat i la subsidiació sol·licitada, per incompliment del que disposa l'article 24 en relació amb l'article 16.1.a del Reial Decret 1.186/1998, de 12 de juny, i els articles 5.3 i 12.1 del Decret 173/1996, de 20 d'octubre, en quedar acreditat que el preu de la compravenda per un import de 7.500.000 pessetes superava el màxim legal de venda.
  
4. Contra la citada resolució, la part interessada, va interposar un recurs d'alçada en temps i forma, amb les al·legacions que consten en aquest i que es donen per reproduïdes en nom de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada
  
3. Segons el que estableix l'article 12.1 del Decret 173/1998, de 20 d'octubre, del Govern Valencià: "El preu màxim de venda o adjudicació serà el resultat de multiplicar el mòdul de venda per la superfície útil de l'habitatge, i el 60% d'aquest per la superfície útil computable en cas de garatge i annexos, d'acord amb les condicions i limitacions establides pel Reial Decret 1.186/1998."
  
4. En el cas que ens ocupa, examinada la documentació que es troba en l'expedient es comprova:
  
1. Que en la instrucció de l'expedient s'ha seguit el procediment administratiu, i en especial, el tràmit d'audiència a l'interessat.
  
2. Que el preu de la compravenda, a fi d'acollir-se als beneficis de la normativa mencionada, supera el resultat de multiplicar el mòdul de venda (113.275) per la superfície útil de l'habitatge adquirida (4.1,74 m2).
  
En conseqüència, en vista d'allò que s'ha actuat, vist que la recurrent no ha aportat cap prova que desvirtue el contingut de la resolució impugnada, pertoca confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada interposat per la senyora Isabel Pascual Campoy, contra la Resolució del Servei Territorial d'Arquitectura i Habitatge de València de data 16 de setembre de 1999, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime convenient.